CHAYO วิ่งฉิว 6% โบรกฯเชียร์ “ซื้อ” ชูเป้า 8.40 บ. คาด TFRS9 หนุนกำไรไตรมาส 1 โต 25%
CHAYO วิ่งฉิว 6% โบรกฯเชียร์ "ซื้อ" ชูเป้า 8.40 บ. คาด TFRS9 หนุนกำไรไตรมาส 1 โต 25% โดย ณ เวลา 15.29 น. ราคาอยู่ที่ 6.10 บาท บวก 0.35 บาท หรือ 6.09% สูงสุดที่ 6.25 บาท ต่ำสุดที่ 5.90 บาท ด้วยมูลค่าซื้อขาย 71.30 ล้านบาท
8 พ.ค. 2563

ผู้สื่อข่าวรายงานาว่า ราคาหุ้น บริษัท ชโย กรุ๊ป จำกัด (มหาชน) หรือ CHAYO ล่าสุด ณ เวลา 15.29 น. อยู่ที่ 6.10 บาท บวก 0.35 บาท หรือ 6.09% สูงสุดที่ 6.25 บาท ต่ำสุดที่ 5.90 บาท ด้วยมูลค่าซื้อขาย 71.30 ล้านบาท

ด้าน บล.กสิกรไทย ระบุในบทวิเคราะห์ (7 พ.ค.63) แนะนำ “ซื้อ” CHAYO ราคาเป้าหมาย 8.40 บาท/หุ้น โดยคาดว่าผลการดำเนินงานจะกลับมาอยู่ระดับปกติในช่วงสิ้นปีนี้
ทั้งนี้ คาดว่า CHAYO จะรายงานกำไรสุทธิไตรมาส 1/63 ที่ 34 ลบ. เพิ่มขึ้น 24.9% จากช่วงเดียวกันเมื่อปีก่อน และ 74.9% จากไตรมาสก่อน จากการใช้มาตรฐานบัญชี TFRS9 เมื่อช่วงต้นปีนี้ อย่างไรก็ดี ปรับลดประมาณการกำไรสุทธิปี 2563 ลง 12% เพื่อสะท้อนผลกระทบจากโควิด-19 จากการเรียกเก็บเงินสดที่น้อยลง